### Beslutningstema

Tønder Kommunes regnskab for 2021 og BDO's revisionsberetninger skal godkendes.

### Historik

Kommunalbestyrelsen overgav på sit møde i marts 2021 kommunens årsregnskab for 2021 til revision.

### Sagsfremstilling

Kommunens revisor - BDO - har afsluttet revisionen af kommunens årsregnskab for 2021 og fremsendt 2 revisionsberetninger.

Revisionsberetning nr. 29 Tiltrædelsesberetning er udarbejdet, da der er tiltrådt en ny kommunalbestyrelse fra 2022. Beretningnen indeholder beskrivelse af fordelingen af opgaver og ansvar mellem Kommunalbestyrelse (kommunens ledelse) og revisor. Formålet med beretningen er at orientere om og præcisere samarbejdet mellem kommune og revisor. Beretningen indeholder således ikke revisionsbemærkninger, som kræver politisk afgørelse.

Revisionsberetning nr. 30 vedrørende årsregnskabet 2021 indeholder revisors beskrivelse af den udførte revision og konklusioner herpå. Beretningen indeholder ikke revisionsbemærkninger, som kræver politisk afgørelse og kommunens årsregnskab for 2021 er påført en revisionspåtegning uden forbehold.

### Lovgrundlag

Styrelsesloven

### Direktionen indstiller,

at revisionsberetning nr. 29 og 30, som ikke indeholder bemærkninger til besvarelse, sammen med kommunens regnskab for 2021 godkendes, og

at indstillingen videresendes til Kommunalbestyrelsen.

Beslutning fra Økonomiudvalget, 24. august 2022, pkt. 5:

Indstillingen anbefales.

### Beslutning

Indstillingen godkendt.

Søren Olesen (C) deltog ikke i mødet.